Oké, anya. Anya kikapcsolja a kamerát. Bocs, egy pillanat.
- Mi van a zsebkendővel? - Ez az! Igen!
Kék és…
- Kék és sárga! - Ki kék és sárga?
Nagyra értékelem a Rydert és mindent, amit jelent.
Szerintem izgalmat hozott az egész szezonba.
Menjünk ki úgy a pályára, mint a Kidobósban!
A Ryder-kupa a legintenzívebb érzés, amit a golfban átélhetünk.
Messze a legintenzívebb.
Ő az első sorba megy,
és Matt újra elmagyaráz mindent.
Te kezded a másodikat.
Más, mint a többi torna. Mindig nagy drámával jár.
USA!
Nem is álmodtam róla, hogy egyszer ott lehetek a Ryder-kupán.
Megmutatom a világnak és a hazámnak, mit tudok.
A Ryder-kupáig barátok vagyunk.
Az egyik oldalon az európaiak, a másikon az amerikaiak.
Valahogy kicsit furcsa.
Talán az MMA-hoz lehetne hasonlítani.
Mi a helyzet, New York?
A színpadon a 2025-ös Ryder-kupa európai csapata!
És akik készen állnak visszaszerezni a Ryder-kupát,
a színpadon 2025-ös Ryder-kupa amerikai csapata!
USA!
Nem önmagunkért, hanem egy sokkal nagyobb célért játszunk.
Ez a büszkeségről szól és az örökségről, amit magunk után hagyunk.
Ez hihetetlen volt!
A medinahi csoda!
Vissza akarjuk szerezni a Ryder-kupát.
A Bethpage Blacket a nép golfpályájának…
és New York hazai pályájának hívják.
Ezen a héten szenvedélyes játékotokkal
az USA hazai pályájává teszitek.
Köszönöm. Hajrá, USA!
New Yorkban játszani kicsit más érzés.
A New York-i szurkolók szomjazzák a diadalt.
- Igen! - Szenvedélyesek.
- Hazahozzuk, fiúk! - Nem fogják vissza magukat.
Vágasd le a hajad!
Teletabi!
Európa egy vicc!
Nagyon intenzív.
Óriási a nyomás.
Ötvenezren szurkolnak neked,
vagy ötvenezren szurkolnak ellened.
- Hajrá! - És ez nehéz.
Minden ütés tele van érzelemmel.
Minden lyuk.
Óriási lesz. Minden idők legnagyobb Ryder-kupája.
Egész életükben ezért a pillanatért dolgoztak.
TELJES LENDÜLETTEL 4.
4. EPIZÓD KÜZDELEM A VÉGSŐKIG
Nagyszerű magadba szívni New York hangulatát.
Új nap virrad erre a semmihez se fogható csatatérre.
Bethpage Black.
Vasárnap naplementéig eldől, kinek a sorsa teljesedik be.
Kezdődjék a 45. Ryder-kupa!
KEEGAN BRADLEY AZ USA KAPITÁNYA
A Bethpage Black tényleg lélegzetelállító.
Egyszerűen lenyűgöző.
Érezhető, milyen hatalmas esemény vár ránk.
Most még csend honol.
Nagy az izgalom.
Izgalmas itt lenni, a helyszínen,
és érezni, hogy valósággá válik.
Gyertek ide körém, hogy mindenki hallja! Emberek!
Kíméletlen ellenfelek leszünk ezen a golfpályán.
Ez a pálya a mi küzdőterünk.
Ez most a legjobb csapat a bolygón.
És így is fogunk viselkedni. Pimaszul, magabiztosan.
Eljött a mi időnk.
Senki ne feledje, mi történt Rómában!
Nagy tapsot kérek a 2023-as Ryder-kupa győzteseinek,
az európai csapatnak!
Az USA megalázó vereséget szenvedett
két éve Rómában.
Büszke srácok. A világ legjobbjai.
Nem akarnak megint veszíteni, hazai pályán kikapni, újra két évet várni.
Ezen a héten ugyanazzal a csapattal mérkőzünk meg.
Idejönnek a mi arénánkba. Nem tudnak hova futni. Nem tudnak hova bújni.
Oké?
Mindenki ide!
Ezen a héten hazai pályán játszunk.
A pályán, ahol felnőttünk.
Háromra USA! Szeretlek titeket.
Egy, kettő, három!
USA!
RYDER-KUPA EDZŐKÖRÖK
- Jó reggelt. - Szia.
- Jó reggelt. - Jó reggelt.
Sapkában vagy sapka nélkül leszünk?
Tudod, mit? Nem tudom.
Néha abban szoktak.
Felpróbálhatom?
Egyforma a méretünk.
Ha egyszer megnyerted a Rydert,
mindig meg akarod nyerni.
A legutóbbi Ryder-kupán játszó 12 játékosból 11 most is itt van.
Még Rómából van egy WhatsApp-csoportunk.
Szerintem nagy előny lesz,
hogy megvan a folytonosság, és hogy a kapitányunk is ugyanaz.
- New York-i metróhangulat. - Úgy csináltattad?
Igen. Nem tudom.
Csak azt mondtam, csináljanak valami menőt.
Ezt hozták össze.
- Oké. Kell egy kis kávé. - Még egy kávé.
Büszke vagyok, hogy négy Ryder-kupán játszottam.
Mindig próbálok kiváló csapattárs lenni.
Az tenne a legboldogabbá,
a csapat győzelmén kívül,
ha egy csapattársam azt mondaná,
„Tommynál jobb csapattársat kívánni se lehet.”
Nem szeretek magamról beszélni.
De szerintem sokat teszek a csapatkohézióért.
Sokat ugratnak. Mindig a társalgóban vagyok.
Utoljára fekszem, elsőként kelek. Szeretek ott lenni, szeretek velük lenni.
Ez kétségkívül minden idők legösszetartóbb csapata.
És a köztünk lévő közvetlen viszony elősegíti, hogy a feladatra fókuszáljunk.
- Minden oké? - Nem kell a kémián aggódni.
Megvan a csapat. Hajrá!
Gyerünk, dobd ide!
BRYSON DECHAMBEAU HARMADIK RYDER-KUPA
Dobd ide!
Kapsz egy potyadobást. Nem mozdulok.
- Nem tudok. - Hajrá!
- Ahova csak akarod. - A golyóira!
- Menjünk arrébb! - Valaki dobja már el!
- Biztosan eltalálnak. - Jézusom!
Ilyen erősen!
Ne kíméld, Scottie!
Jól van, emberek. Jöhet a fotózás.
A két csapat összetétele nagyon különböző. Az USA csapatában hat újonc van,
tehát a csapat fele még sosem játszott ilyen környezetben.
Az utóbbi Ryder-kupákon az volt a benyomás,
hogy az európaiak azért jobbak, mert jobb a csapategység.
Az amerikaiaknak ezt kell valahogy megfordítaniuk.
Tizenkét ember, akik egyéni versenyekhez szoktak,
és mindig saját magukra koncentrálnak.
Ilyenkor belőlük lesz egy csapat,
és ettől ez a legintenzívebb hangulatú golfverseny.
Szent szar!
Istenem!
Nagyon izgulok.
Nem mondanám, hogy feltétlenül ideges vagyok.
Inkább izgatott és türelmetlen. Alig várom, hogy elkezdjük.
Igen.
Csodás, hogy tanácsot lehet kérni a többiektől.
Megismerni a pályára vonatkozó stratégiájukat és azt,
hogy oldják meg a különböző ütéseket.
Ben, Cam és én tudjuk, hogy újoncok vagyunk,
ezért odafigyelünk egymásra. Bátorítjuk egymást.
Ideges vagyok. Magabiztosan akarok játszani. Magabiztos akarok lenni,
mert most másokért is játszom, nemcsak magamért.
Álmodoztál arról, hogy a Ryder-kupán játszol?
Mennyire hittél benne?
Gyerekkoromban természetesen néztem a Ryder-kupákat.
De hogy álmodoztam-e arról, hogy bekerülök a csapatba? Nem.
És szerintem ez valahogy az önbizalomhiányra vezethető vissza.
Aztán megszületett az első lányom,
a Let it Go volt a kedvence, ezt mantráztam magamnak.
Elénekelnéd nekünk?
Let it go!
- Istenem! Szép. - Az USA csapatában sok az új arc.
De az USA kerete hihetetlenül tehetséges.
Ott van Schauffele, aki két majort nyert.
Ott van a világ legjobb játékosa, Scottie Scheffler.
Nagyon tehetséges csapat vagyunk, rengeteg kiválósággal. És győzni akarunk.
Szép volt, JT!
Ahogy tanítottalak.
A világranglista jelenlegi első nyolc helyezettje közül hét amerikai.
Ehhez jön még a hazai közönség támogatása. Szerintem ők az esélyesek.
Bryson!
Bár a Ryder mindig nagyon kiélezett,
2014 óta mindig a hazai csapat nyerte meg.
Ennek több oka is van.
Egyrészt a hazai kapitány beleszólhat a pálya kialakításába.
Másrészt a közönség.
Igen!
Sokat számít, ha a közönség veled van.
A szurkolás lendületet ad.
A New York-i szurkolók csodásak. Nagyon izgatott vagyok,
hogy remélhetőleg hangulatba hozhatom őket. Alig várom.
USA!
Scottie!
A golfban az egyik legnagyobb siker idegenben Rydert nyerni.
A szurkolók hangosak lesznek, óriási lesz a hangulat.
Igen, Európa!
New Yorkról van szó, igaz?
Tudjuk, milyen hangosak és lelkesek.
Ettől még nagyobb kihívás lesz számunkra.
De szupersztárok vannak nálunk.
Játszottak már ilyen környezetben.
A hetedik Ryder-kupám lesz, és erre nagyon büszke vagyok.
A csapatban csak én és Rory
élhettünk át idegenben győzelmet.
Különleges élmény.
Az elmúlt évtizedekben mindkét csapatnak kihívás volt idegenben Rydert nyerni,
ezért mindenki egy kis előnyre hajt.
Mit tanácsoltál a fiatalabb játékosoknak?
Szerencsés vagyok. Bárhol játszom, mindenhol sok szurkolóm van,
de ezen a héten kicsit más lesz a helyzet.
Meg kell találnom az egyensúlyt, hogy a közönség energiája motiváljon.
De az idegenbeli meccseken ez a kihívás.
A RYDER-KUPA NYITÓGÁLÁJA
- Szia. - Szia. Hogy vagy?
- Ó, te jó ég! - Imádom.
Várom a partnerem.
- Oké. Igen. - Ahogy mondod.
Csodálatos látni,
ahogy a hónapok óta tervezgetett dolgok valóra válnak.
Mindenki nézzen ide! Egy, kettő, három. Jó.
Még egyszer. Egy, kettő, három. Jó.
Olaszországi tapasztalataimból tudom,
milyen nagy a nyomás a házigazdán.
Szerintem nagyon fontos nekik, hogy mindent megtegyenek az USA csapatáért.
És az utolsó. Egy, kettő, három. Nagyon köszönöm.
- Hazudtam. Még egy. - Oké.
Nagyon különleges.
Senki se tudja, mennyi munka, idő és áldozat…
Lemaradni a gyerekek szülinapjáról, egyedül menni esküvőkre,
és mindezt hosszú éveken át.
Hogy most végre lazíthassunk, és megünnepelhessük, hogy itt vagyunk.
Igen, ezért csináltuk.
- Mehetünk? - Igen. Végeztünk. Köszönöm.
- Köszönöm. - Köszönöm.
RYDER-KUPA ELSŐ FORDULÓ
PÉNTEK, HAJNALI 4.45
USA!
Hajrá, USA! Gyerünk!
Nincs ehhez fogható golfesemény a világon.
Óriási az érdeklődés.
Minden játéknapra 50 000 szurkolót várnak.
Már napfelkelte előtt sorban álltak.
Scottie, Scottie Scheffler!
A leglenyűgözőbb golfesemény.
A Ryder-kupa első két napján párosok játszanak.
Ezek a srácok egész évben egyedül játszanak,
de itt az első két napon párban.
Nehéz döntés a kapitánynak.
Az első meccsen sztárparádé várható.
Bryson DeChambeau és Justin Thomas
lép pályára Tyrrell Hatton és Jon Rahm ellen.
A kapitány figyelembe veszi a párok dinamikáját, de a statisztikákat is.
Összeillő játékstílusokat, személyiségeket keres.
Tudod, ki üt először közülük?
Nem. Gondolom, Bryson, ugye?
Bryson az első ütésnél a greenre üt.
- Ez… - Nyilván.
Szerintem Brysonnak kell kezdenie.
De statisztikailag jobb, ha a páros lyukaknál kezd ő.
Túl sokat foglalkozol a számokkal, Luke.
Ez a Ryder-kupa. A számokat kidobhatod az ablakon.
A Ryder-kupa nyitóütése.
A Times Square-től ötven kilométerre, Long Islanden,
a Bethpage Black, a nép golfpályája,
készen áll.
- Ez az, Bobby! - Megcsináljuk!
NIALL HORAN ÍR ÉNEKES-DALSZERZŐ
Hangosabban! Elnyomják a hangotokat!
Gyerünk!
A Ryder-kupa hetén nincs barátság, csak küzdelem.
A pontozás olyan, hogy a győztes mindent visz.
Három nap alatt 28 mérkőzést játszanak, így összesen 28 pontért folyik a küzdelem.
A mérkőzések match play formában zajlanak. Egy megnyert mérkőzésért egy pontot,
döntetlen esetén fél-fél pontot kapnak a csapatok.
Mivel Európa a címvédő,
nekik elég 14 pont a győzelemhez,
míg az USA-nak 14,5 pont kell a kupa megszerzéséhez.
USA!
Jó reggelt kívánok, üdvözlöm önöket a 45. Ryder-kupa első napján.
Kezdődik az első mérkőzés.
Bryson DeChambeau és Justin Thomas
Jon Rahm és Tyrrell Hatton ellen.
Csak te és én, haver.
Adjatok bele mindent, csavarjátok fel a maximumra!
A rough-on landol.
Most Bryson DeChambeau az elütőhelyen.
Keegan Bradley szerint példamutatóan lelkes. Bryson DeChambeau.
Mesterien csinálta.
- Tökéletes. - Figyelitek?
Így kell lázba hozni a nézőket.
Jó kezdés.
USA!
Micsoda nyitány az amerikai csapattól!
USA!
Ez a lyuk eddig pontosan az USA tervei szerint alakul.
És ha ez sikerül,
akkor egy lyuk után eggyel vezet az USA hazai pályán.
Menj be!
Micsoda kezdés!
Pont ezt akarták.
USA!
Pontosan Keegan Bradley kapitány tervei szerint.
Egy lyuk az USA-nak.
Rory!
A PGA-torna eseményein
a közönség imádja McIlroyt és Tommy Fleetwoodot.
De nem most.
Tommy.
Repülj csak!
Briliáns.
Eddig végig azok voltak.
McIlroy.
Esély a lyuk megnyerésére.
Micsoda páros!
Az első meccs veszélybe kerülhet az USA számára.
Balra ment, így Európának esélye van átvenni a vezetést az első meccsen.
Rahm simán begurítja. Európa vezet.
Egyértelműen Európa játéka a lendületesebb az első körben.
Máris elhallgattatták a hazai közönséget.
Nem így képzeltem az első napot.
De nyilván még nincs vége.
De nem így képzeltem el az első napot Amerikában, New Yorkban.
Justin Thomas jön. Az amerikai csapat szíve.
Hát, most defibrillátorra van szükségük.
Hű!
És ennyi.
Ez a putt kellett volna.
Meglepetés Luke Donaldnak!
Szívás.
És Fleetwood lezárhatja a mérkőzést.
Fleetwood Mac. Európa a második meccset is lazán nyeri.
Két Ryder-kupa kapitányaként eddig mindent jól csinált.
Az európaiak magabiztosan léptek pályára,
és azt tették, amit kellett. Már az elején elhallgattatták a közönséget.
A közönség elnémult. Szó szerint.
Igen, újra ugyanaz. Hajrá, Európa!
- Az elnöki gép. - Igen.
- Amerika erősítést hoz. - Ez… Igen.
Közeledik a délutáni szakasz. Luke Donaldék remekül kezdtek.
Az európaiak történelmet akarnak írni.
A tömeg most nagyobb és hangosabb.
USA!
A hazai szurkolótábor mindent megtett, hogy a kezdőütésnél
minél hangosabb, nekünk minél kellemetlenebb,
az USA-nak minél lelkesítőbb legyen.
Éreztetni akarták velünk, hogy mi vagyunk a vendégek.
Új néző érkezett a lelátóra.
Az Egyesült Államok elnöke, Donald Trump.
USA!
Az elnök jelenléte még nagyobb súlyt ad az eseménynek, még különlegesebbé teszi.
Felrázza a csapatot.
Ebben reménykedik Bradley.
NÉGYLABDÁS JÁTÉK PÉNTEK
Álomforgatókönyv Bryson DeChambeau számára.
Kezet fog az elnökkel.
Elsőként köszönti, ahogy kijön a pályára.
Trump elnök golfcipőt visel.
Ha a csapatnak nem menne jól, az elnök is beállhat.
Az elnökkel kisétálni a pályára.
Életem egyik legőrületesebb pillanata.
Próbáltam nyugodt maradni.
Ha van alkalmas pillanat a visszatérésre, akkor ez az.
Az USA-nak nincs vesztegetni való ideje.
Az USA megszerzi az elsőt. J.J. Spaun.
Szóba került,
hogy az amerikai újoncok nehéz helyzetben vannak.
Eddig jól teljesítettek.
Young következik a par 4-es lyuknál.
12. LYUK
Ilyen versenyen minden pont különleges,
de első meccsből csak egy van,
és mindent megtettem, hogy jól sikerüljön.
Szép, magas ütőhelyzet.
Micsoda ütés!
Young a negyedik birdie-jéért ezen a meccsben.
Öt lyuk előnyük van Justin Thomasszal.
Sleepy Hollow büszkesége, Cameron Young.
A délutáni újoncok üdítő változatosságot hoznak az USA-nak.
Kezd úgy tűnni, hogy van remény.
Micsoda debütálás a Ryder-kupán! Micsoda magabiztosság!
Keegan Bradley most elgondolkodhat, „Mi legyen Cam Younggal holnap?”
- Menj be! - Menj be!
Ezzel eldőlt.
Cameron Young és Justin Thomas megnyeri, hat lyuk előny öt hátralévő lyuknál.
Nagyon jól játszottunk,
és úgy éreztük, ez a győzelem a többieket is feltüzelheti.
A délután jobban sikerült a délelőttnél,
de szükségük is volt rá.
A győzelem kis szikrája csodákat művelhet.
Griffin a hetedik lyuknál.
Menj be!
Jó az irány.
Ben Griffin!
Ez aztán az energia!
Micsoda pillanat!
Óriási putt, és Ben máris teljes erővel benne van a meccsben.
Justin Rose következik.
Sajnos Európa azonnal válaszol az amerikaiak minden jó ütésére.
Hajrá!
Justin Rose visszavágott. Micsoda válasz!
A Ben puttjára adott válaszom azt üzente, „Nem hátrálunk.”
Match play-ben számítasz rá, hogy ők is beütik a következőt.
De haver, ez az én fontos pillanatom volt!
Rose hetedik Ryder-kupája, és még mindig így puttol.
Ha birdie lesz, Scheffler egyenlíthet ezen a lyukon.
Scheffler nem úgy játszik, ahogy szokott.
Ez jó hír Európának. Scottie Scheffler nem remekel.
Hűha, ez nagyon közel van!
Hajrá, Tommy!
Tommy Fleetwood egyenlít.
Hirtelen olyan, mintha megint péntek délelőtt lenne.
6. LYUK
Gyerünk!
Igen!
Fleetwoodnak esélye van megnyerni a lyukat.
Menj be!
És megvan.
Európa vezet a második meccsen.
Sok európai szurkoló van a lelátókon. Hangosak is, hiszen vezetnek a Ryderen.
A 18. lyuk.
Nagy csata Bennel és Brysonnal.
Justin Rose birdie-ért puttol, és ezzel megnyerhetik a meccset.
Eszembe jutott Róma.
Ott volt egy puttom késő délután, és sikerült belőnöm,
és a többiek tudtára adtam az örömömet.
Megfordultam, és azt mondtam, „Értetek, értetek.”
Most ugyanezt terveztem Tommyval.
Justin Rose újabb pontszerző puttja.
Az aznapi sikereink remek összefoglalója
a jól sikerült putt a 18. lyuknál,
és hogy egymást megölelve győztesként távoztunk. Óriási volt.
Fleetwood fantasztikus pénteket zár.
Justinra régóta felnézek. Sokat tanultam tőle.
Jó nézni, ahogy nagy esélyesként játszik.
Európa kényelmes előnnyel várhatja a szombatot, 5½-2½-re vezet.
Kellemes meglepetés, hogy vezetünk.
Nyilván mindig ez a cél.
Nehéz a foursome meccsek párosait összeállítani.
Mint egy puzzle, amit ki kell rakni. Jó sok darabból áll.
Golfpálya, személyiségek, statisztikák.
Sok mindent kell figyelembe venni. És ha elég időt szánsz rá,
és persze, ha sikerül, akkor elég okosnak érzed magad.
Az első nap után elég nagy az előnyünk,
de még sok pont vár gazdára,
úgyhogy megpróbáljuk kihasználni ezt a lendületet.
Üdvözlök mindenkit a Ryder-kupa második napján.
Az amerikaiak nagy bajban vannak.
New York kezd Rómára hasonlítani.
Küzdeni fogunk.
Úgy tűnik, New York feltámadt. A közönség beindult.
Izgatott és bizakodó vagyok.
DeChambeau!
Xander, parért és döntetlenért.
Kulcsfontosságú.
Fleetwood a putterrel.
- Te jó ég! - Azonnal egyenlít.
DÖNTETLEN
Az európaiak most nagyon erősnek tűnnek.
Sok a kék az eredménytáblán.
Rahm a homokcsapdában a nyolcadik lyuknál.
Ez briliáns!
Te jó ég!
Ez több mint szerencse!
18. LYUK
- Hűha! - Jobbra megy, azt hiszem.
Te jó ég!
Katasztrófa.
Az USA egyáltalán nem ilyen kezdésben reménykedett.
Nagyon lemaradtak. 8½-3½.
NÉGYLABDÁS JÁTÉK SZOMBAT
McIlroy. A közönség mondja a magáét, negatív kommentek.
Rá is kezdenek.
Rory az első nap is jól bírta.
Mindenki számított rá, hogy a szurkolók hangosak lesznek.
De az események váratlan fordulatot vettek.
- Baszd meg, Rory! - Rory!
Semmi nyomás!
Nem kell sietni, Rory! Úgyis elrontod!
Az amerikai szurkolók odatették magukat,
főleg szombat délután. Nagyon vezettünk.
És igen, érdekes volt.
Vad volt.
Teletabi!
Európa egy vicc!
A Ryder-kupától elvárjuk, hogy más legyen. Nagy érzelmek.
De nem szabad átlépni egy határt.
Milyen vonzó bunker!
Fogjátok be a k*** pofátok!
Rory nem ütötte el a labdát
vagy öt-hat percig.
Könnyű putt!
Megint nem ütötte el.
Egy dolog beszólni neki,
de nem akkor, amikor ütésre készül.
Ne mérgelődj, Shane!
Amikor a lendítő ütéseinknél kezdtek rá,
és próbáltak kizökkenteni a játékból, az nagyon feldühített.
Érdekes. Ha visszaszólsz, elhallgatnak.
Gyerünk!
Robbanásveszélyes helyzet alakult ki.
A közönség hihetetlenül beleéli magát.
Voltak sokkoló videók.
Amikor például Rory McIlroy és a felesége, Erica elhaladt a tömeg előtt,
hirtelen egy sörösdoboz landolt Erica fejénél.
Igen, ez a sztori nagyot ment.
Akkor és ott is, de még inkább utána.
Én készítettem róla ezt a videót,
és amikor posztoltam, ugyanúgy értelmeztem, mint mindenki.
Támadás a tömegből.
De amikor visszanéztem, világossá vált,
hogy a sörösdobozt talán véletlenül ütötték ki valaki kezéből.
De azért hitte eredetileg velem együtt mindenki támadásnak,
mert olyan baljós hangulat uralkodott a helyszínen,
amilyet még soha, egy golfversenyen se tapasztaltam.
Sokszorosan átlépték a határt.
Ellenkezik a Ryder-kupa szellemiségével.
És látszott, hogy hatással van az amerikai játékosokra.
Próbálták csitítani a tömeget.
Justin Thomas több alkalommal is
próbálta csitítani a közönséget.
A Ryder-kupán bármikor elszabadulhatnak az indulatok.
A közönség által teremtett hangulat miatt
a játékosok állandóan pengeélen táncoltak.
Volt egy incidens, amikor Justin Rose puttolni készült.
Az én puttom, fiúk.
Oké. Köszönöm.
Azt mondta, az ő puttja.
Igen, ez elég heves szóváltás volt.
Justin Rose szólt Bryson DeChambeau caddie-jének, Greg Bodine-nak,
hogy menjen arrébb, mert puttolni akar.
Beszól Rose-nak?
Forró a helyzet.
- Hűha! - Hűha!
A golfot az úriemberek sportjának tartják.
De szombat délután nem volt az.
Gyerünk!
Nem érdekel, miket mondanak rám. Felnőtt vagyok, tudom kezelni.
Rory és Tommy azt mondta, kiválósággal, eleganciával akarnak nyerni,
és igen, azt tettük.
Gyerünk!
Nem az én tisztem eldönteni. Mindenki döntse el, túl messzire mentek-e!
Büszke vagyok magunkra, hogy nyerni tudtunk ma
azok mellett, amit el kellett viselünk.
Ha Amerika nyerni akar, meg kell fordítaniuk az állást.
Még nincs vége. Ne szaladjunk előre!
De majdnem vége.
Nem, még nincs.
Sokkal jobbak vagytok.
Sose láttam ilyet.
Kemény csapásokat mértek ránk. De bírtuk, és keményebben csaptunk vissza.
VASÁRNAP, REGGEL 7.03
Amerikai szemszögből egyetlen jó dolog van a Ryder-kupa vasárnapjában.
Hogy véget ér a kupa. Ennyi.
Amikor az ember elvállalja ezt a szerepet…
tudja, milyen következményekkel jár.
A hátsó szobában a segédkapitányokkal
néztük az eredményt.
Szomorú volt látni ezt az eredményt.
De feladatom volt. Beszélni a csapattal.
Össze kellett szednem magamat.
Arról beszéltem, hogy a 16 éves énjük nagyon menőnek találná,
hogy a hazájukat képviselhetik a pályán
másnap a Bethpage Blacken.
Hogy milyen hosszú utat tettek meg, míg eljutottak odáig,
hogy ilyen lehetőséget kaptak.
És…
azt mondogatták, „Megnyerjük.”
Láttam, hogy komolyan gondolják.
És arra gondoltam, „Hűha, ki tudja?”
Vasárnapra készülve mindenki feszült.
Fokozódik a feszültség.
Az eszed azt mondja, hogy minden oké.
De mindig ott van az érzés, hogy bármi megtörténhet.
Azt mantrázzuk, „A játékra fókuszálni!
Nyerjünk rekordkülönbséggel!” Az álmok netovábbja.
Ez nem volt valami jó, mi? Remélem, ennél jobban is megy.
A rohadt életbe!
Nagyon erős a pozíciónk, de nem dőlhetünk hátra.
Ki kell menni a pályára, és megnyerni a fordulót.
Felpiszkáltuk őket, küzdeni fognak.
EGYÉNI MECCSEK VASÁRNAP
Láttunk a Ryderen nagy vasárnapi visszatéréseket,
de ha az USA ma győzni akar a Bethpage-en,
az a kupa történetének legnagyobb visszatérése lesz.
USA!
Gyerünk! USA! Hajrá!
Meg akarjuk fordítani az állást, MJ.
- Még jó! - Igen.
Utolsó pillanatban
Victor Hovland nyaksérülés miatt visszalépett a mai meccsektől,
így Harris English nem játszik,
és mindkét fél kapott fél pontot.
Visszalépés esetén a Ryder szabályai szerint
mindkét csapat kap fél pontot,
aztán elkezdődik a nap.
Így vasárnap reggel váratlanul 12-5-re vezetnek az európaiak.
Két pontra a győzelemtől. Keegan Bradley azon töpreng, mi lesz ma.
Szörnyű érzés, mert nem tehetsz semmit.
Nem is tudtam róla.
A kapitányok 99,9%-ának nem kellett ilyesmivel foglalkoznia.
Az USA nem örül, de ez a szabály.
Az európaiaknak csak két pontot kell szerezniük a 12 egyéni meccsből,
hogy náluk maradjon a Ryder-kupa.
És az USA-nak nélkülöznie kell egyik legjobbját, Harris Englisht.
Harris English nagyon elegánsan kezelte.
Nincs rá szó.
Azt mondja, nem akarja, hogy ez róla szóljon,
és csak a csapat érdekeit nézi.
Tudom, mennyit jelent ez a többieknek, tudom, menyire igyekeznek,
és tudom, hogy semmire se vágynak jobban, mint hogy győzzenek Harris Englishért.
Az európaiaknak két pont kell, hogy náluk maradjon a kupa,
amivel történelmet írnának amerikai földön.
Az USA-nak kilenc és fél pontot kell szereznie, ha fordítani és győzni akar.
Minden egyes meccset meg kell nyerniük,
és nincs helye hibának.
És… szerintem most mindenki lélegzet-visszafojtva figyel.
Az első meccs,
melyen az európaiak részéről Justin Rose…
az Egyesült Államok részéről Cameron Young áll pályára!
Én játszom a vasárnapi kezdőmeccsen.
Nagyon megtisztelő.
Elsőként játszani egyfajta üzenet.
Jól játszottam.
A vasárnapjaim a szezon során végig erősek voltak.
Megtisztelő elsőként pályára lépni.
Justin Rose mérlege a Ryder-kupákon a legjobbak között van,
és tudom, hogy kiválóan kell játszanom, hogy egyáltalán esélyem legyen.
Cameron az első részben nem játszott. Most ő kezdi az egyéni meccseket.
Cameronnak játszania kellett.
Kiemelkedően jól játszott. Talán a legjobban a csapatból.
Menj be!
Jól néz ki.
Pont ez kellett! Cam Young, a tősgyökeres New York-i.
Az USA máris vezet.
Az első két napon Európa megállíthatatlan volt.
Bryson megküldi, teljes lendülettel.
Szerintem tetszik neki. Utána is megy.
Eddig a hét legjobb drive-ja.
Bryson legjobbja.
Bradley még több adrenalinnal küldi le a dombon.
Young birdie-ért a 6. lyuknál.
Menj be!
Ez a harmadik birdie-je az első hat lyukon.
Nézzük Justin Thomast a 6. lyuknál!
A fairway mellett.
Bement!
Az első deuce a fairway-ről.
Élvezd ki, Justin Thomas!
Az amerikai szurkolóktól ilyet még nem hallottunk a héten.
USA!
A 7. lyuk.
Parért puttol. Brysonnak be kell ütnie.
Öt lyuk előny hét lyuk után. Elképesztő.
Ha Bryson hamar elveszíti a meccset, és még csak két órája játszik,
hamar vége lehet.
Ben Griffin ütésre készen.
Ma kisebb csodára van szükség.
Jól kezdtem.
A szombaton történtek motiváltak vasárnap.
Ben Griffin megnyerheti a lyukat, és meg is nyeri.
Keegan azt mondta,
a többieket ne nézzem, a saját meccsemre fókuszáljak.
De látni akartam a többieket.
9. LYUK
Bryson. Meg kell csinálnia, mert néggyel lemaradt.
Valahol el kell kezdeni.
Ha fordítani akarnak, ez lehet az a pillanat.
USA!
10. LYUK
McIlroy többször eljött az elütőhelyről.
Minden bekiabálásra válaszolt,
és általában pozitívan.
Ez nem jó.
Nyugodtnak kell maradnia.
mert ez volt a legrosszabb ütés, amit valaha McIlroy-tól láttunk.
14. LYUK
A 14. lyuknál Justin Rose puttol először birdie-ért.
Hűha!
Ez igazán bátor volt Justin Rose-tól.
Milyen jó meccs!
11. LYUK
Justin Thomas visszatér és egyenlít.
Keegan Bradley látta.
Játszunk, apránként haladunk előre,
beküldtünk pár puttot.
A srácok ünnepelnek, csodás.
J.J. Spaun.
A lyuk megnyerésért. Három után kettő hátránya volt, most vezet.
Tovább kell nyomni. Nincs lazítás.
MELODY SPAUN J.J. FELESÉGE
Emlékszem a finisemre a U.S. Openen. Ha az sikerült, ez is sikerülhet.
J.J. Spaun továbbra is jól játszik a tegnapi, későn jött hajrá után.
Ben Griffin birdie-ért.
Döntetlenre áll Højgaarddal. Griffin messziről a lyukba!
Hátulról harmadik csoportban voltam, hat-hét meccs volt előttem,
hallottam az azokból áradó energiát.
Nyilván nem jön össze a csoda.
A saját meccsemre koncentrálok, másba úgysincs beleszólásom.
De azért eszembe jutott, „Őrület lenne, ha sikerülne.”
DeChambeau a lyuk megnyeréséért Fitzpatrick ellen, aki bogey-val zár.
Talán mégis nagy lesz a verseny ezen a Ryder-kupán.
USA!
A pályák kialakítása, a roughok hiánya és a puha greenek miatt
nehéz átvenni a vezetést, ami jól látszott az egyéni meccseken.
Ezért sok meccs a 18. lyukig tartott.
18. LYUK
Justin Rose döntetlenre áll Cameron Younggal.
Újabb birdie-ért.
Nem volt jó az irány.
Megdöbbentő volt, hogy kihagyta.
Nehéz volt elhinni, hogy ilyen lehetőségem adódott.
Young előtt a lehetőség,
hogy legyőzze Európa egyik legjobbját, és megnyerje a meccset.
Egyszerre két dolog jár a fejemben.
Hogy fogom jól kivitelezni ezt a puttot?
És hogy Justin Rose legyőzéséért puttolok a New York-i Ryderen a 18. lyuknál.
Cameron Young nem állt meg félúton!
Ez reményt ad az amerikaiaknak.
18. LYUK
Menj be!
A 18. lyuknál Justin Thomas a jobb oldali rough-ra.
Justin Thomas!
Még mindig valószínűtlen,
de az USA megpróbálja véghez vinni a Ryder-kupa történetének
legnagyobb vasárnapi visszatérését.
17. LYUK
Fitzpatrick két méterről parért, döntetlenért a lyukon
és az egypontos előny megtartásáért.
DeChambeau egyenlít, és már csak egy lyuk van hátra.
Mint aki képes lenne egy házat felemelni.
18. LYUK
A 18. lyuknál.
Fleetwood esélyt ad JT-nek a győzelemre.
Menj be!
Két nagyon fontos birdie putt az amerikaiaknak a 18. lyuknál.
A lehetetlen most talán kezd lehetségessé válni.
A 15. lyuk. Xander Schauffele megnyeri. Négy lyuk előny három hátralévő lyuknál.
Legyőzi Rahmot.
Az amerikaiak váratlanul legyőzik Európa legjobbját.
Bárhogy is alakul ezután,
szerintem Keegan nagyon elégedett lesz a mai nappal.
- Gyerünk! - Hajrá, haver!
Hajrá, haver!
Végig hallottuk az amerikaiak szurkolását.
Azt mondtam, „Ezt érzik a pályán, ne hagyjátok abba!”
14. LYUK
Russell Henley remek puttjai!
És kettővel vezet.
Amikor a 13. és a 14. lyukat elvesztettem, azt gondoltam,
ez lehet minden idők legnagyobb katasztrófája.
Váratlanul elindultunk lefelé a lejtőn.
Felmerül benned, hogy megtörténhet a lehetetlen.
17. LYUK
A 17. lyuknál Scheffler az előny megtartásáért.
Scheffler eddig nem nyert,
de reméli, hogy vasárnap végre sikerül.
15. LYUK
Menj be!
- J.J. Spaun begurítja. - A győzelem ragályos az amerikaiaknál.
Fordulat a puttolásban. Az USA most minden fontos puttot begurít.
Felnéztem a táblára, és jó sok pirosat láttam.
Azt mondtam, „Ez az!”
17. LYUK
A 17. lyuknál, a green hátsó szegélyén,
Cantlay-nek be kell ütnie, hogy folytathassa Åberggel.
Most nem jött össze Patty Ice-nak.
És Európa a győzelem kapujában.
Most már a kupa a tét.
Ha Bryson DeChambeau elrontja a puttot,
a kupa Európánál marad.
DeChambeau azonban még egy kicsit megvárakoztatja Európát.
Bryson nagyot küzdött. Az első hét után öt lyuk hátrányban volt.
Végül fél pontot elhoz Fitzpatricktól.
Ez azt jelenti, hogy Európa fél pontra van a győzelemtől,
az állás 13½ -8½ .
Fitz szerez fél pontot.
Oké, fél pont.
Az emberi nézi az eredménytáblát. Minden meccs szoros.
Shane Lowry a 15. lyuknál…
kettő hátrányban Russell Henley mögött.
Óriási ütés!
Micsoda hármas Lowrytól! Felére csökken a hátránya.
18. LYUK
És a 18. lyuk.
A világelső legyőzi a világranglista második helyezettjét.
Scottie Scheffler egy lyuk előnnyel nyer.
Az USA-nak még mindig minden hátralévő meccset hoznia kell.
17. LYUK
A 17. lyuknál
J.J. Spaun két puttnyira van tőle, hogy legyőzze Sepp Strakát.
És J.J. Spaun megcsinálja.
Hajrá!
Biztosan nem ez az utolsó Rydere.
JT, Cam és Pat ott voltak a greenen, és nézték a meccsemet.
Mindenki berohant a greenre, mintha győztes touchdownt szereztem volna.
Még soha nem éltem át ilyen érzést golfpályán.
Az amerikaiak kapaszkodnak a reménybe.
Mind a négy meccsen egész pontot kell szerezniük.
A kupa Európánál marad, ha Lowry megnyeri ezt a lyukat.
- Ó, Shane Lowry! - Igen.
Azt mondtam a caddie-mnek,
„Ez lehet a legmenőbb dolog egész életemben.”
Ezt mondtam neki.
Az, hogy ezt kimondtam, és tudatában voltam a helyzetnek,
sokat segített.
Ha ideges vagy egy ilyen helyzetben, ki kell adni magadból. Beszélni kell róla.
Russell kezd.
Az USA-nak minden meccset hoznia kell.
Döntetlent se engedhetnek meg maguknak.
Meglesz.
Muszáj lesz.
Elképesztő.
Kiharcolták az esélyt a győzelemre.
A teljes pont megszerzéséért.
Menj be!
Henley kinyitotta az ajtót, és Lowry megpróbál beugrani rajta.
Lowry ezzel a puttal döntetlenre hozhatja a meccset.
Őrület, mi minden jár a fejedben ilyenkor.
Csak egy Shane Lowry van!
A 18. lyuknál a nézők szinte a green szélén állnak.
Az amerikai játékosok és a feleségeik, látod, ahogy ott ugrálnak.
USA!
Lowry nagy esélye. Ez a te pillanatod, Shane.
Ez az.
Európáé marad a kupa,
ha ezt most begurítja.
Nem hiszem, hogy fogok még valaha ekkora nyomást érezni.
És Shane Lowry megcsinálta!
Európa óriási meglepetésre amerikai földön vív ki győzelmet!
Megcsináltuk.
Ez a lényeg, 14½. Basszus, megcsináltátok.
Shane Lowry, úgy látom, még nem hiszed el. Mondj el mindent!
Nagyon szerencsés vagyok, hogy ilyen csodás dolgokat élhetek át.
Ezek voltak életem legnehezebb órái.
Én…
El se hiszem, hogy bement az a putt. Csak álltam ott. „Megvan.”
És a Ryder-kupa a világot jelenti nekem.
- Társam! - Társam!
Vadállat vagy! Abszolút vadállat!
Nem is öröm, inkább megkönnyebbülés.
Az egész ünneplés a megkönnyebbülésről szólt.
A Ryder-kupa a világot jelenti nekem.
Köszönöm. Köszönöm, tesó.
Tudom, nem ugyanaz, de…
Ilyen az élet.
Nem mindig sikerül.
Hálás vagyok, hogy részt vehettem a Ryder-kupán.
Nagyon jó érzés volt a csapat tagja lenni,
és látni, hogy mindenki szenvedélyesen küzd.
Büszke vagyok rád.
Nem igazán illik, de egy kicsit elszöktem a csapattól,
és megkerestem a családomat,
hogy velük…
töltsek úgy 20 percet,
a családommal.
Dana apjával, és csak élveztem a pillanatot.
Klassz.
Gratuláltam Luke-nak. Elmondtam, milyen elképesztő volt látni,
hogy ilyen magas szinten játszik a csapata.
Számomra nem kérdés,
hogy Luke az európaiak legjobb Ryder-kapitánya.
A sportban előfordul, hogy utólag könnyű okosnak lenni.
Van bármi, amit utólag máshogy csinálnál?
Nem tudom. Jobban játszottak. Megérdemelték. Remek csapat.
Soha nem fogom feldolgozni. Soha.
Holnap kirúgnak!
Érzelmileg nagyon kimerültem.
Holnap kirúgnak!
Próbálok továbblépni, de nem tudok.
Rájöttem,
hogy meg kell tanulnom együtt élni vele.
Szép volt, Keegan!
Mi vagyunk a bajnokok
Lúzerekre nincs időnk
Tony Jacklin után az egyetlen európai Ryder-kapitány,
aki otthon és idegenben is nyert.
Mit jelent ez a győzelem neked és a csapatnak?
Életem legstresszesebb 12 órája volt.
Elismerésem az amerikaiaknak, Keegannek és segédkapitányainak.
Nyilvánvalóan sokat jelent nekem és a csapatnak.
Nem is lehetnék büszkébb azért, ahogy helytálltak.
Generációk fognak beszélni róluk,
mert történelmet írtak.
Cipőt le, ha megnyerted a kupát! Cipőt le!
Ó, remek érzés.
Nagyon feszült volt a mai nap,
de a fiúk kitartóan küzdöttek, és csodálatos volt.
Nagyon örülök mindenkinek.
Cipőt le, ha megnyerted a kupát! Cipőt le…
Újabb két év!
Igen, veszítettünk.
Nehéz volt, de nem futamodtunk meg.
Nem hagytuk, hogy minden összeomoljon. Vasárnap nagyon keményen küzdöttünk.
Küzdöttünk a hazánkért, Keeganért,
egymásért, és ez látszott is.
A hét végére új, szoros kötelék alakult ki köztünk.
Nagyon jó érzés volt, hogy a srácok befogadtak maguk közé,
és csapattagként kezeltek. Karrierem egyik csúcspontja.
Hihetetlen hét volt.
Főleg azt az érzést hozom magammal, hogy szeretnék előreugrani két évet,
és megverni ugyanezt a csapatot.
Örökké hálás leszek ennek a csapatnak. Furcsa, hogy…
ilyen kedves a szívemnek valami, ami ilyen rosszul végződött.
De aztán eszembe jutnak a közös pillanatok a srácokkal.
Az együtt töltött idő, a közös vacsorák.
Szeretnék Ryder-kupát nyerni, mielőtt visszavonulok.
Keegannél jobb kapitányt elképzelni se tudok.
Mindent annyi szenvedéllyel csinált.
A srácok mind azt mondták, hogy hihetetlen élmény volt.
Kár, hogy nem tudtunk nyerni neki.
Remélem, az emberek a vasárnapi nagy küzdelmünkre emlékeznek majd.
Keegan remek ember.
Számíthattunk rá. Nagyon szókimondó volt.
Nagyszerűen inspirált minket,
igazi vezetőként viselkedett.
Keegan fantasz…
Remek munkát végzett.
Nehéz helyzet volt ez neki, de hihetetlenül jól kezelte.
Számomra a tökéletes kapitány. Többet nem is kívánhattam volna.
Szívesen játszanék újra a csapatában.
Ez a győzelem sokat jelent az európai csapatnak.
Tudatában vagyunk, milyen nagy eredmény.
Szinte szürreális, hogy sikerült.
Óriási élmény a csapattal ünnepelni.
Igen!
Arra vágytam, hogy ez a nap minél tovább tartson.
Az európaiak Amerika elleni győzelme történelmi jelentőségű.
Több mint tíz éve nem nyertek idegenben,
és most másodszor nyert egy kapitány kétszer egymás után.
Hihetetlen pillanat,
amikor a legjobb Ryder-kapitánynak nevezik az embert.
Megtaláltam a hivatásomat.
Sok dicséretet kapok kapitányként.
Szerencsés vagyok, hogy fogaskerék lehetek a gépezetben,
ahol azok munkálkodnak, akiknek fontos a Ryder.
Áldásként éltem meg, és az a feladatom,
hogy átadjam a tanulságokat és a kupa történetét a játékosoknak,
hogy megérezzék, hogy valami nagyobb célért játszanak.
Elvállalnád újra?
A feliratot fordította: Klein Szilvia